10. ΝΟΜΟΘΕΤ. ΔΙΑΤΑΓΜΑ υπ’ αριθ. 440 της 29 Μαΐου/5 Ιουν. 1974 (ΦΕΚ Α΄ 153)  Περί επανακατατάξεως Χωροφυλάκων, Αστυφυλάκων, Λιμενοφυλάκων και Πυροσβεστών.  Άρθρ.1.-1.Χωροφύλακες, Αστυφύλακες, Λιμενοφύλακες και Πυροσβέσται, απολυθέντες του οικείου Σώματος ούχί δια λόγους υγείας ή πειθαρχίας, δύνανται να επανακατατάσσωνται εις κενάς οργανικάς θέσεις του Σώματος εξ ου απελύθησαν, εάν αιτήσωνται τούτο εντός εξαμήνου από της ενάρξεως της ισχύος του παρόντος, εφ’ όσον: α.Συγκεντρούν τα δια την αρχικήν κατάταξιν εν τω οικείω Σώματι απαιτούμενα προσόντα, εξαιρέσει των αφορώντων εις το όριον ηλικίας και την οικογενειακήν των κατάστασιν. β.Κατά τον χρόνον υποβολής της αιτήσεως περί επανακατατάξεως δεν θα έχουν υπερβή το 35ον έτος της ηλικίας των. γ.Δεν έχει παρέλθει τετραετία από της απολύσεώς των. Οι μη υπερβάντες το 30ον έτος της ηλικίας των δύνανται να επανακατατάσσωνται ανεξαρτήτως διαρρεύσαντος από της απολύσεώς των χρόνου. 2.Εν τη εφαρμογή των διατάξεων της προηγουμένης παραγράφου η απόλυσις συνεπεία τελέσεως γάμου άνευ αδείας της υπηρεσίας δεν θεωρείται ως απόλυσις δια λόγους πειθαρχίας. 3.Οι απολυθέντες συνεπεία τελέσεως γάμου άνευ αδείας της υπηρεσίας, ως και οι τελέσαντες γάμον μετά την απόλυσίν των επανακατατάσσονται υπό την προϋπόθεσιν ότι η σύζυγός των συγκεντροί τα υπό των διατάξεων του Ν.Δ. 1290/1972 «περί γάμου των κατωτέρων οργάνων των Σωμάτων Ασφαλείας, Λιμενικού και Πυροσβεστικού» (ανωτ. αριθ. 6) καθοριζόμενα προσόντα. Άρθρ. 2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.   